4 Davida a bokella bara ba Arone+ le Balevi; 5 ho bara ba Kohathe, Uriele+ mookameli le barab’abo, ba le lekholo le mashome a mabeli; 6 ho bara ba Merari,+ Asaia+ mookameli le barab’abo, ba le makholo a mabeli le mashome a mabeli; 7 ho bara ba Gershome,+ Joele+ mookameli le barab’abo, ba le lekholo le mashome a mararo; 8 ho bara ba Elizafane,+ Shemaia+ mookameli le barab’abo, ba le makholo a mabeli; 9 ho bara ba Hebrone, Eliele mookameli le barab’abo, ba le mashome a robeli; 10 ho bara ba Uziele,+ Aminadabe mookameli le barab’abo, ba le lekholo le leshome le metso e ’meli. 11 Ho feta moo, Davida a bitsa baprista Tsadoke+ le Abiathare,+ le Balevi Uriele,+ Asaia+ le Joele,+ Shemaia+ le Eliele+ le Aminadabe, 12 eaba o tsoela pele ho re ho bona: “Ke lōna lihlooho+ tsa bo-ntate ba Balevi. Ikhalaletseng,+ lōna le barab’abo lōna, ’me le nyollele areka ea Jehova Molimo oa Iseraele sebakeng seo ke e lokiselitseng sona. 13 Kahobane ka lekhetlo la pele ha lea ka la etsa joalo,+ Jehova Molimo oa rōna o ile a re qhalakanya,+ etsoe ha rea ka ra mo batla ho ea ka tloaelo.”+ 14 Kahoo baprista le Balevi ba ikhalaletsa+ hore ba nyolle areka ea Jehova Molimo oa Iseraele.